recursal/SuperWikiNEXT-32B huggingface dataset:
אוניית הקירור "סליסה פריגו"
**אניית קירור** היא כלי שיט להובלה בקירור של מטען מתכלה, בדרך כלל מוצרי מזון כמו בשר, דגים, פירות וירקות. ספנות האנייה (המחסנים) מקוררות ומבודדות, ובכל אחת מהן ניתן לקיים טמפרטורה שונה, המתאימה לסוג המטען הנמצא בה.

אוניות קירור מתחלקות לשתי קטגוריות עיקריות:

1. אוניות עם דלתות מטען הנפתחות אל הרציף ומשמשות גם ככבש לטעינה ופריקת מטען באמצעות מלגזות. בפתח האונייה מותקנת מעלית המביאה את המטען לסיפונים השונים. עיצוב זה מתאים במיוחד לאוניות השטות בנתיבים קצרים.
2. אוניות קירור בעיצוב מסורתי עם תאי מטען בעלי פתחים עליונים לסיפון הראשי, בהן הטעינה והפריקה נעשים בעזרת מנופים או עגורנים ומתאימות למטענים הארוזים על גבי משטחים או בתפזורת.

חלק משמעותי מצי אוניות הקירור בעולם שימש להובלת בננות, ופירות אחרים, אולם מאז פותחו מכולות הקירור המאפשרות הובלת פירות אף באוניית מכולות, פחת השימוש באוניות קירור מתמחות בעולם. בתחילת המאה ה-21, חלק משמעותי מן המטענים המתכלים הדורשים טמפרטורה מבוקרת בהובלה ימית, מובלים באוניות מכולות רגילות, בין במכולות בעלות גנרטור עצמאי לקירור, או מכולות המצוידות במתקן קירור חשמלי המתחבר בכבל למקור הזרם הראשי של האונייה. מכולות אלה נמצאות בהשגחה מיוחדת בעת היותן על האונייה, הן מכילות מכשירי ניטור הרושמים את שינויי הטמפרטורה במכולה ולכל אורך ההפלגה מתקיימות ביקורות קבועות באשר לתקינות פעולת הקירור.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אנית קרור** |
| ויקישיתוף תמונות ומדיה בוויקישיתוף: **אוניית קירור** |

* Refrigerated Ships (אורכב 26.03.2009 ב Archive-It) - סקירה על היבטים שונים של אוניות קירור. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529450405171
* BnF: cb13319287x (data)
* GND: 4288821-9
* LCCN: sh85112293

 |
**סמל מדינת אריזונה** (באנגלית: **Arizona State Seal**) אומץ בשנת 1911.

תיאור הסמל
----------

סביב הסמל מופיע הכיתוב: "החותם הגדול של מדינת אריזונה" (באנגלית: Great Seal of the State of Arizona), ושנת הצטרפותה של אריזונה לארצות הברית - 1912.

במרכז הסמל מופיע המוטו בלטינית: "דיטאט דאוס" - "האל מעשיר".

בסמל ניתן לראות רכס הרים ומאחוריו שמש זורחת. בימין הסמל מאגר מים וסכר המאפשר את השקיית השדות המופיעים במרכז הסמל. בקדמת הסמל בקר רואה ומשמאל הסמל ג'ורג' וורן - כורה ומחפש זהב שחי במאה ה-19, המחזיק בידו מעדר ומכוש.

סמלים אלה מסמלים את יסודות כלכלת המדינה: גידול הבקר, הכותנה, ההדרים וכריית הנחושת.

היסטוריה
--------

בשנת 1863 נתן הנשיא אברהם לינקולן צו המורה על הקמת ממשל מקומי בטריטוריית אריזונה הצו מינה את ריצ'רד מקורמיק, איש עסקים ועיתונאי כמזכיר הטריטוריה. מקורמיק עיצב את סמל הטריטוריה (אף שלא נתבקש מפורשות לעשות זאת). סמל זה כלל כורה ולצידו מריצה, מכוש ומעדר. ברקע ניתן היה לראות שני הרים חשופים, ובתחתית הסמל הופיע המוטו של הטריטוריה "דיטאט דאוס".

בעקבות ביקורת על עיצוב הסמל עוצב הסמל על ידי מקורמיק מחדש. העיצוב החדש כלל נחל קטן שזרם לרגלי הכורה, והוצאו ממנו המריצה והמכוש. שני ההרים הוחלפו בהר אחד (ככל הנראה ההר ת'מב בוט).

האספה הלאומית של הטריטוריה הציעה עיצוב חלופי ובשנת 1864 הורתה על סמל חדש אשר כלל את הר סן פרנסיסקו ברקע, ובקדמת הסמל צבי, עצי אורן וקקטוס. בתחתית הסמל נשאר מוטו המדינה.

על אף החוק שנחקק, המשיך השימוש בסמל המקורי של מקורמיק, שהיה מזכיר הטריטוריה ולא טרח להזמין עבור הטריטוריה סמל חדש. בשנת 1866 מונה מקורמיק כמושל הטריטוריה אולם השימוש בסמל שעיצב פחת בהדרגה עד שפסק בשנת 1879. כיום הסמל משמש את מחוז גילה שבמדינה.

ב-3 במרץ 1879 נעשה שימוש לראשונה בסמל שנקבע על ידי אספת הטריטוריה.

במהלך השנים בוצעו מספר שינויים בסמל. מזכיר הטריטוריה צ'ארלס ברוס הוסיף בשנת 1895 צל להרים, לצבי ולקקטוס.

בשנת 1905 פנה מזכיר המדינה וו. פ. ניקולס לאמן וולטר רובינס על מנת שיצייר מחדש את הסמל. סמל זה כלל צבי המביט שמאלה, הרים הדומים לפסגות הרי סן פרנסיסקו, וכן דשא בקדמת הסמל. סמל זה מופיע על חוקת אריזונה שאומצה בשנת 1910.

עם קבלת המדינה לארצות הברית אומצה הצעה של האמן אי. אי. מוטר כסמל המדינה. חוקת המדינה קובעת בסימן 22, סעיף 20 את צורת הסמל. בדיונים בדבר סעיף זה הוחלט (ביוזמת ראש הוועדה האחראית לסמל, אי אי אלניווד), להוציא מהסמל סממנים מדבריים כגון נחשים, וכן נבחר ג'ורג' וורן - כורה שחי במדינה בסוף המאה ה-19, ככורה שיופיע על הסמל.

קישורים חיצוניים
----------------

* סמל מדינת אריזונה - אתר רשמי (באנגלית)

| סמלי מדינות ארצות הברית |
| --- |
| סמל פדרלי | סמל ארצות הברית |  |
| סמלי מדינות | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • ויומינג • ויסקונסין • וירג'יניה • וירג'יניה המערבית • ורמונט • וושינגטון • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |
| סמלי אזורים מבודדים | סמואה האמריקנית • גואם • איי מריאנה הצפוניים • פוארטו ריקו • איי הבתולה של ארצות הברית |
| סמל מחוז קולומביה ווושינגטון | וושינגטון, מחוז קולומביה |
**איגור קונסטנטין קוניצין** (רוסית: И́горь Константи́нович Куни́цын; נולד ב-30 בספטמבר 1981) הוא טניסאי עבר רוסי, שדורג בשיאו במקום ה-35 בדירוג הסבב העולמי לגברים (ATP)‏ (2009). זכה בתואר אחד ביחידים ותואר אחד בזוגות.

קריירה
------

קוניצין, יליד ולדיווסטוק, החל את הקריירה המקצוענית שלו בשנת 1998. הוא נכנס לראשונה אל בין 1,000 המדורגים הראשונים בדירוג העולמי ב-25 במאי באותה שנה, כאשר התקדם למקום ה-804. בהמשך השנה נכנס גם לסבב הזוגות, ונכנס אל בין אלף הראשונים בזוגות באפריל 1999, למקום ה-854.

בשנים הבאות החל קוניצין בהתקדמות עקבית, והגיע במאי 2000 לראשונה למאייה השלישית בעולם ליחידים, אם כי לא הגיע להישגים גבוהים בטורנירי הסבב עצמם. על אף שהתקשה להתקדם בתקופה מסוימת וסיים את שנת 2001 במקום ה-391 בלבד, הוא העפיל לראשונה במהלך שנת 2002 אל בין 200 הראשונים בדירוג, וסיים אותה כשהוא במקום ה-149 בעולם.

קוניצין נשאר בסביבת דירוג זו בשנים שלאחר מכן, אך ביצע את התקדמותו הגדולה בשנת 2006, שבה התקדם 105 שלבים בדירוג והעפיל לראשונה למאייה הראשונה בעולם. במהלך השנה הוא השתתף לראשונה בטורניר גראנד סלאם, כאשר שיחק ואף עלה לסיבוב השני באליפות וימבלדון. הוא החל להגיע להישגים גם בסבב הזוגות, כאשר הגיע יחד עם דמיטרי טורסונוב עד לגמר טורניר נוטינגהאם, והגיע למאייה הראשונה בעולם גם בדירוג לזוגות.

בשנת 2007 קוניצין המשיך את התקדמותו, והעפיל לראשונה לאליפות אוסטרליה הפתוחה ולאליפות צרפת הפתוחה שבהן הפסיד בסיבוב הראשון, ולאליפות ארצות הברית הפתוחה שבה עלה לסיבוב השני. בנוסף, הגיע לסיבוב השני באליפות וימבלדון לזוגות, ולגמר טורניר ניופורט יחד עם נתן הילי. הוא ביצע התקדמות רבה בשנה זו בשני התחומים כשבזוגות סיים במקום ה-71, אך לקראת סופה חלה ירידה אצלו ביחידים למרות יכולתו הטובה במהלך השנה.

את פריצתו הגדולה עשה קוניצין בשנת 2008, כאשר העפיל יחד עם דמיטרי טורסונוב עד לחצי גמר אליפות צרפת הפתוחה לזוגות, ובעקבות כך התקדם למקום ה-49 בעולם בדירוג הזוגות. בנוסף, הוא זכה בגביע קרמלין במוסקבה שהיה תואר ה-ATP הראשון שלו, לאחר ניצחון בגמר על בן ארצו, מאראט סאפין. באותה שנה הוא זומן לראשונה לנבחרת רוסיה, למפגש חצי גמר גביע דייוויס מול נבחרת ספרד. קוניצין ניצח יחד עם דמיטרי טורסונוב במשחק הזוגות של המפגש, אך רוסיה הפסידה במפגש כולו בתוצאה 3-2.

בשנת 2009 המשיך קוניצין להתקדם, והשיג את דירוג השיא בקריירה שלו, כשהתקדם ארבעה מקומות למקום ה-35 בעולם בחודש יולי. הוא זומן בפעם השנייה לנבחרת רוסיה, למפגש רבע גמר גביע דייוויס מול נבחרת ישראל. הוא הפסיד יחד עם מאראט סאפין את משחק הזוגות, שהכריע את המפגש, לאנדי רם ויוני ארליך, ולאחר מכן הפסיד גם במשחק היחידים להראל לוי.

תוארי יחידים
------------

| **מקרא** | תארים | סגנויות |
| --- | --- | --- |
| גראנד סלאם | 0 |  |
| גביע המאסטרס | 0 |  |
| סדרת המאסטרס | 0 |  |
| סבב ה-ATP‏ | 1 |  |


| תאריך | טורניר | יריב בגמר | תוצאה |
| --- | --- | --- | --- |
| 4 באוקטובר 2008 | רוסיהרוסיה קרמלין קאפ | רוסיהרוסיה מאראט סאפין | 6-7(6), 7-6(4), 3-6 |

קישורים חיצוניים
----------------

ויקישיתוף מדיה וקבצים בנושא **איגור קוניצין** בוויקישיתוף

* איגור קוניצין, באתר ה-ATP
* איגור קוניצין, באתר ה-ITF
* איגור קוניצין, באתר גביע דייוויס

	+ איגור קוניצין באתר Yahoo!
**רדקו דימיטרייב** (בבולגרית: **Радко Димитриев**; 24 בספטמבר 1859 - 18 באוקטובר 1918) היה גנרל בצבא בולגריה, אשר אף שימש כראש המטה הכללי הבולגרי בשנים 1904–1907, ולאחר מכן היה גנרל בצבא האימפריה הרוסית במהלך מלחמת העולם הראשונה.

ביוגרפיה
--------

### תחילת דרכו

דימיטרייב נולד ב-24 בספטמבר 1859 בכפר גרדץ (מחוז סליבן), וגודל על ידי סבתו בקוטל. מאוחר יותר הוא למד בגימנסיה אפרילוב בגאברובו, והשתתף בארגון מרד אפריל בשנת 1876.

במהלך המלחמה העות'מאנית-רוסית (1877–1878) הוא היה מתורגמן בדיוויזיית המשמר ה-2 של צבא האימפריה הרוסית. בשנת 1879 הוא סיים את בית הספר הצבאי בסופיה, בשנת 1881 הועלה לדרגת סגן, ובשנת 1884 הוא הפך לקפטן לאחר שסיים את לימודיו באקדמיה של סנקט פטרבורג. בהיותו קפטן הוא היה אחד הקצינים הפרו-רוסים שהיו מעורבים בשנת 1886 במזימה לחטוף את אלכסנדר באטנברג, נסיך בולגריה ולהכריח את התפטרותו, ועל כך הוגלה על ידי ראש הממשלה סטפן סטאמבולוב. לאחר מכן הוא שירת במשך עשר שנים בצבא הרוסי, וחזר לבולגריה רק לאחר נפילת סטאמבולוב.

במהלך מלחמת בולגריה-סרביה בשנת 1885 דימיטרייב היה אחד ממפקדי הקורפוס המערבי, והשתתף בקרב המוצלח - קרב פרוט. אחרי המלחמה הוא השתתף בהפיכה לא מוצלחת; היגר לרומניה והפך לחבר במועדון הקצינים. מאוחר יותר היגר לרוסיה ושירת בצבא הרוסי.

הוא חזר לבולגריה בשנת 1898, והפך לסגן מפקד דיוויזיית הדנובה ה-5. ב-18 במאי 1900 הוא הועלה לדרגת קולונל, ומ-1904 עד 1907 היה ראש המטה הכללי של הצבא הבולגרי. ב-2 באוגוסט 1912 הועלה דימיטרייב לדרגת לוטננט גנרל.

במהלך מלחמת הבלקן הראשונה הוא פקד על הארמייה השלישית, אשר נצחה את הטורקים בלוצנגרד ובלולה בורגס בתרקיה. במהלך מלחמת הבלקן השנייה ב-1913 הוא החליף את הגנרל מיכאיל סאבוב כסגן מפקד המפקד העליון. מאוחר יותר באותה שנה, לאחר תום המלחמה, הוא נשלח כראש המשלחת הדיפלומטית לסנקט פטרבורג.

### מלחמת העולם הראשונה

 ערך מורחב – **מלחמת העולם הראשונה**  

עם פרוץ מלחמת העולם הראשונה באוגוסט 1914 מונה דימיטרייב למפקד הקורפוס הרוסי ה-8, שהיה חלק מהארמייה השמינית, ובספטמבר 1914 מונה למפקד הארמייה הרוסית השלישית. במהלך קרב רווה הוא הביס את הארמייה האוסטרו-הונגרית הרביעית. ב-1 במאי 1915 פתחו האוסטרו-הונגרים ובעלי בריתם הגרמנים במתקפת גורליצה-טרנוב. עיקר כובד המתקפה נפל על הארמייה השלישית, שאיבדה למעלה מ-200,000 איש ו-140 תותחים. ב-10 במאי קיבלה הארמייה אישור לסגת משטחי פולין וגליציה אל נהר סן. בעקבות התבוסה הוחלף דימיטרייב בלאוניד לש, ונשלח לשרת בחזית הקווקז. בשנת 1916 הוא מונה למפקד הארמייה הרוסית ה-12 באזור ריגה, ופיקד עליה עד יולי 1917. לאחר מכן הוא פרש מהצבא ועבר להתגורר בעיירת נופש בקווקז, וב-18 באוקטובר 1918 הוצא להורג בפיאטיגורסק על ידי הבולשביקים, יחד עם עוד 100 קצינים וגנרלים אחרים.

קישורים חיצוניים
----------------

ויקישיתוף מדיה וקבצים בנושא **רדקו דימיטרייב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb161035546 (data)
* GND: 1053537921
* ISNI: 0000 0004 3519 6867
* LCCN: no2017119335
* VIAF: 242643015
* WorldCat: lccn-no2017119335

 |
**מוֹמְצִ'ילְגְרָאד** (בבולגרית: **Момчилград**) היא עיר בדרום בולגריה, השנייה בגודלה מבחינת כמות אוכלוסין במחוז קרדז'אלי ושוכנת 215 קילומטרים דרומית מזרחית לבירה סופיה ו-14 קילומטרים דרומית מזרחית לבירת המחוז קרדז'אלי. העיר נקראת על שמו של הפאודל הבולגרי מומצ'יל אשר נאבק על עצמאות האימפריה הבולגרית השנייה כנגד העות'מאנים והביזנטים כאחד וב-7 ביולי 1345 נהרג בקרב.

היסטוריה
--------

היישוב נוסד בשלהי המאה ה-15 על ידי מוסלמים מאנטוליה שהובאו במסגרת טרנספר אוכלוסיות שבוצע מעת לעת באימפריה העות'מאנית. שמה של העיר בתקופה העות'מאנית היה **מֶסְטָאנְלוּ** וב-1934 שונה למומצ'ילגראד. לאחר המלחמה העות'מאנית-רוסית (1877–1878) נותר היישוב מתוקף סיכומי קונגרס ברלין בשטח המחוז האוטונומי רומליה המזרחית. לאחר מלחמת בולגריה–סרביה (1885) הועברה מתוקף הסכם בוקרשט ביחד עם הערים קרדז'אלי וסמוליאן לחזקת העות'מאנים. במהלך מלחמת הבלקן הראשונה נכבש היישוב על ידי צבא ממלכת בולגריה ומאז נותר בחזקת הבולגרים. ב-1937 זכה היישוב למעמד של עיר.

בראשית שנות ה-80 רדף משטרו של טודור ז'יווקוב את בני המיעוט הטורקי בבולגריה ועשרות אלפים מהם נאלצו להגר לטורקיה. תושבי מומצ'ילגראד נוהגים לציין את מועד תחילת הרדיפות בטקסים הנערכים בעיר.

כלכלה
-----

האזור הוא חקלאי בעיקרו ופרנסת תושבי העיר נסמכת על גידול טבק, פלפלים, צאן ובקר לתעשיות הבשר והחלב. בשטח הרשות המקומית קיים מפעל טקסטיל. התחבורה הציבורית ליישובים הסמוכים מתבססת על קווי אוטובוס. בשטח הרשות המקומית מספר בתי מלון ובתי הארחה.

דמוגרפיה
--------

אוכלוסיית העיר מצויה במגמת קיטון ניכרת בשל שיעור תמותה העולה על שיעור הילודה ובעיקר בשל הגירה שלילית, רובה הגירת עבודה. מבחינת התמהיל האתני של האוכלוסייה עולה, כי 81.8% הם טורקים, 17.1% בולגרים ו-1.1% הם צוענים.

קישורים חיצוניים
----------------

ויקישיתוף מדיה וקבצים בנושא **מומצ'ילגראד** בוויקישיתוף
* 

* אתר האינטרנט הרשמי של מומצ'ילגראד

הערות שוליים
------------

1. ↑  העיר מומצ'ילגראד, באתר guide-bulgaria.com (באנגלית).
2. ↑  "מומצ'ילוב מכבדת את זכר קורבנות תהליך התחייה", novinite.com (באנגלית).

| **רשויות מקומיות וערי מחוז קרדז'אלי שבבולגריה** |
| --- |
| 

|  |  |
| --- | --- |
| קרדז'אלי • מומצ'ילגראד • ארדינו • דז'בל • קרומובגראד | מחוז קרדז'אלי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007552517305171
* BnF: cb13325273g (data)
* LCCN: n79124996
* MusicBrainz: 7dadf6fc-0953-40cf-a51d-15ff5131ea66
* NKC: ge577301
* VIAF: 130176803
* WorldCat (עם VIAF): 130176803

 |
**איגור יובאנוביץ'** (בקרואטית: **Igor Jovanović**; נולד ב-3 במאי 1989) הוא כדורגלן קרואטי המשחק בדינמו בוקרשט בעמדת המגן השמאלי.

קריירה
------

יובאנוביץ' יליד זאגרב התחיל את הקריירה שלו במחלקות הנוער של מינכן 1860 ואונטרהאכינג הגרמניות.

בשנת 2008 חתם בואקר בורגהאוזן מהבונדסליגה השנייה עימה ירד בתום העונה לליגה השלישית, שוחרר וחתם בקלאבה.

בקיץ 2009 חתם בטורון פאלוסאורה הפינית. לאחר שבעונתו הראשונה לא זכה לדקות משחק רבות, עונה לאחר מכן מעמדו השתפר ואף זכה עם המועדון בגביע הפיני.

בחורף 2010 חזר לגרמניה כאשר חתם בבאבלסבורג 03 ולאחר חודשיים חזר לטורון בה חתם עד לסיום העונה. ב-1 ביולי 2010 ערך את הופעת הבכורה שלו במסגרת אירופית בניצחון 1-3 נגד פורת' טלבוט טאון הולשית במסגרת מוקדמות הליגה האירופית.

ב-8 ביוני 2011 חתם ברוט-וייס ארפורט, אך כבר בהופעת הבכורה שלו במועדון נפצע והתקשה להשתלב בקבוצה גם לאחר שהחלים מהפציעה.

בינואר 2013 שוחרר מהקבוצה וחזר לפינלנד כאשר חתם בג'ארו. בתום עונת 2014 חזר לטורון פאלוסאורה אותה עזב במהלך הקיץ.

את עונת 2014/2015 התחיל במיידזר לגניצה מהליגה השנייה בפולין, אך עזב אותה לאחר 3 משחקים וחתם בבני סכנין מליגת העל. בקיץ 2016 שוחרר מסכנין

בינואר 2017 יובאנוביץ' חתם בלאהטי מליגת העל הפינית.

בקיץ 2018 יובאנוביץ' חתם בספסי ספאנטו ג'ורג' מליגת העל הרומנית.

בקיץ 2019 יובאנוביץ' חתם בפאנטוליקוס מליגת העל היוונית.

בינואר 2020 חתם בסאנגנם מליגת העל של קוריאה הדרומית.

ב-20 בינואר 2021, יובאנוביץ' חתם באסטרה ג'יורג'יו מליגת העל הרומנית, עמה ירד לליגה השנייה בסיום העונה.

ב-13 ביולי 2021, יובאנוביץ' חתם בסודובה מריאמפולה מליגת העל הליטאית.

ב-17 בינואר 2022 הצטרף לדינמו בוקרשט מליגת העל הרומנית.

קישורים חיצוניים
----------------

ויקישיתוף מדיה וקבצים בנושא **איגור יובאנוביץ'** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
**רהיוליזאורוס** (שם מדעי: ***Rahiolisaurus***) הוא סוג של דינוזאור ממשפחת האבליזאוריים. הוא ידוע משרידים מתצורת למטה (Lameta Formation) שבמדינת גוג'ראט בהודו לאורך מדרגות דקאן. ממצאים אלה נאספו בשני שלדים, אחד ב-1995 ואחד ב-1997. הוא קרוי על שם הכפר רהולי (Rahioli) שעל יד האתר בו התגלה. הסוג תואר ב-2010 בידי החוקר פרננדו נובאס (אנ') וצוותו, והוא כלל מין אחד, *Rahiolisaurus gujaratensis*.

הרהיוליזאורוס היה דינוזאור דו-רגלי טורף בעל לסתות קצרות וראשים מחודדים וזרועות זעירות. במראהו דמה לרג'זאורוס ולמג'ונגזאורוס והוא הגיע על פי ההערכות לאורך 6.3 מטרים, 8 מטרים ואף 9.3 מטרים ומשקל של מעל 2 טונות.

הוא היה דומה בהתנהגותו כנראה לצבוע מודרני שאולי ניזון מנבלות והשתמש בלסתות הרחבות לפצח עצמות. עם זאת השיניים הקטנות יחסית מצביעות על עוצמת נשיכה ממוצעת שהגיעה כנראה לעוצמה של אלוזאורוס - של 750 ק"ג או 3,500 ניוטון.

דינוזאור זה התקיים בסוף הקרטיקון לפני 72.1 עד 66 מיליון שנה, עד הכחדת הקרטיקון הגדולה. לצידו חיו מינים נוספים של אבליזאורים, טיטאנוזאורים גדולים ודמויי תנינאים.

קישורים חיצוניים
----------------

ויקישיתוף מדיה וקבצים בנושא **רהיוליזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**איגור ויקטורוביץ' יפרמוב** (ברוסית: **Игорь Викторович Ефремов**; נולד ב-9 במאי 1969 בקלינינגרד, מחוז מוסקבה, רוסיה הסובייטית, שבברית המועצות) הוא כדורגלן רוסי ושחקן קטרגל לשעבר. שיחק במדי ספרטק-נובורוס מוסקבה ונבחרת הקטרגל של חבר המדינות. לאחר סיום קריירת המשחק שלו עבר לעבודה ניהולית.

במשך עשור, מדצמבר 2010 עד דצמבר 2030 הוא כיהן כנשיא ליגת הכדורגל הלאומית, הארגון שמנהל את טורניר הכדורגל השני בחשיבותו (אליפות ליגת הכדורגל הלאומית) בהיררכיה של הכדורגל הרוסי. כמו כן, הוא מכהן בתפקיד יו"ר התאחדות הכדורגל של מחוז מוסקבה, בעבר היה נשיא התאחדות הכדורגל של המחוז הפדרלי המרכזי.

ביוגרפיה
--------

יפרמוב הוא בוגר בית הספר לכדורגל של ספרטק מוסקבה. אחרי ששיחק מעט בליגה השנייה במדי סאטורן ובליגה השנייה התחתונה במדי אוקה קולומנה, הוא החליט להיכנס לקטרגל. הוא היה בהרכב ספרטק כאשר הקבוצה סיימה במקום השני באליפות חבר המדינות 1992. עד מהרה ערך את הופעת הבכורה שלו בנבחרת הלאומית של חבר המדינות. במשחקי מוקדמות מונדיאל 1992, יפרמוב כבש שער חשוב מול פולין החזקה.

לאחר שבילה תקופה קצרה במוסקבה ובקבוצת "דינה", שזכתה בגביע הרוסי בשנת 1992, איגור חזר לספרטק ושיחק בה עד לפירוק הקבוצה. אחר כך שיחק בקבוצת VIZ יקטרינבורג, במינקס מוסקבה, קרונה ניז'ני נובגורוד ובקבוצת GKI-Gazprom במוסקבה, שהוקמה על ידי תאגיד גזפרום.

בשנת 2000 סיים יפרמוב את קריירת המשחק שלו והצטרף לפדרציית הכדורגל של מחוז מוסקבה. בשנת 2004 הוא מונה להוביל אותה וממאי 2009 ועד דצמבר 2010 שימש כמנכ"ל קבוצת סאטורן מפרברי מוסקבה. אחרי הקמת ליגת הכדורגל הלאומית, נבחר איגור יפרמוב לנשיא הליגה.

בשנת 2020 רכש 5% ממניות קבוצת כדורגל הנשים צסק"א מוסקבה. בדצמבר 2020 התפטר מנשיאות הליגה הלאומית.

קישורים חיצוניים
----------------

* ריאיון עם איגור יפרמוב (אורכב 26.03.2020 בארכיון Wayback Machine) (ברוסית)

הערות שוליים
------------

1. 1 2  Игорь Ефремов подал в отставку с поста президента ФНЛ
2. ↑  «Время космических зарплат давно прошло. Кто неразумно ведет свои дела — уже далеко». Большое интервью с президентом ФНЛ
3. ↑  «Сатурн» заявил Ефремова
4. ↑  Ефремов покинул «Сатурн»
**איגור קובלבסקי** (ברוסית: **Его́р Ковале́вский**;‏ 18 בפברואר 1809 או 1811 – 2 באוקטובר 1868) היה חוקר ארצות, גאולוג, סופר ודיפלומט רוסי.

ביוגרפיה
--------

הוא נולד לפיוטר קובלבסקי, חבר מועצת בית המלוכה. בשנים 1825–1828 למד במחלקה לפילוסופיה באוניברסיטת חרקוב. לאחר שסיים את לימודיו, הוא נכנס לשירות מחלקת המכרות, בעקבות אחיו הבכור, הוא פיתח עניין בגאולוגיה. בשנת 1830, הוא הוסמך כמהנדס מכרות ויצא לעבוד בסיביר. עד 1837, הוא פתח שם ארבעה מכרות זהב.

באותה שנה, לבקשת הנסיך-הבישוף פטר השני, הוא נשלח למונטנגרו לחפש זהב. בעודו שם, הוא נאלץ להשתתף בכמה עימותי גבול עם האימפריה האוסטרית. כשהבין שהוא עלול להיענש על כך כשחזר לרוסיה, התייעץ עם הנסיך אלכסנדר גורצ'קוב, ושלח הערת הסבר מפורטת לצאר ניקולאי הראשון. לאחר קריאתו, הצאר כתב "הוא התנהג כמו רוסי אמיתי".

הוא קיבל הזמנה נוספת לחפש זהב, בשנת 1847, מפשה מוחמד עלי ממצרים. בנוסף לכל ההכנות הרגילות לנסיעה הזאת, הוא קיבל הוראה על ידי השגריר הרוסי באיסטנבול, ולדימיר טיטוב, לאסוף מידע לגבי תוכניות הפאשה לעבודות ציבוריות (כולל תעלה ליד סואץ), ומעורבותו בסחר בעבדים. הוא היה במצרים ובאזור סודן עד 1848, ובין הישגיו המעשיים, הוא הצליח לשרטט את מקור הנילוס הלבן, כמו גם לגלות מרבץ קטן של זהב ליד הנילוס הכחול. הוא תיאר של חבש, בספרו "מסע לאפריקה הפנימית", בו גם כתב על תעלה, לעידוד סחר עם הודו, וגינה את העבדות.

ב-1849 הצטרף למסיון הרוסי השלוש עשרה בבייג'ינג. הוא תרם להכרת נתיבי סחר טובים יותר דרך מונגוליה. הוא גם סייע לתווך בחוזה קולג'ה (1851), שקבע את הסדרי הסחר הקיימים בין רוסיה למערב סין (שינג'יאנג), וסייע להרחיב את ההשפעה הרוסית בקזחסטן. עם שובו, הוא כתב את הספר "מסע לסין", בו השתמש בציורים של איוואן חמוטוב.

מ-1853 עד 1855 השתתף במלחמת קרים; בתחילה נשלח למונטנגרו כדיפלומט, בעקבות המתקפה של עומר פאשה. מאוחר יותר, הוא נכח במצור על סבסטופול. הוא שהה במפקדתו של הגנרל מיכאיל גורצ'קוב ואסף חומרים הקשורים למצור. חוויות אלה יהיו מאוחר יותר חלק מהפרשנות ההיסטורית שלו - המלחמה עם טורקיה. בעקבות המלחמה, ב-1856, מינה אותו הנסיך אלכסנדר גורצ'קוב למנהל המחלקה האסייתית במשרד החוץ; תפקיד שמילא עד 1861. באותה שנה הפך לסנאטור וחבר המועצה.

בשנת 1859, הוא היה אחד מהחברים המייסדים של קרן הספרות, חברה שהוקדשה לתמיכה כספית בסופרים מתקשים, ושימש כיושב ראש שלה עד מותו בשנת 1868.

הוא כתב למעלה מ-100 יצירות בסך הכל. לאחר מותו כתב המשורר פיודור טיוטצ'ב שיר זיכרון ארוך לכבודו.

קישורים חיצוניים
----------------

ויקישיתוף מדיה וקבצים בנושא **איגור קובלבסקי** בוויקישיתוף

הערות שוליים
------------

1. ↑  "Golden Messenger" of Russia (biography)
2. ↑  B. A. Valiskaya, Путешествие Егора Петровича Ковалевского, 1956 pp.96—98
3. ↑  Егор Петрович Ковалевский и Северо-Восточная Африка
4. ↑  Спроси Алену Завалинка, Ковалевский Егор Петрович, tunnel.ru (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278108005171
* GND: 101812841
* ISNI: 0000 0000 6667 2986
* LCCN: n88239450
* NKC: js2008469426
* SUDOC: 059176997
* VIAF: 47138657
* WorldCat: lccn-n88239450

 |
**ואנוֹ מֶראבּישווילי** (בגאורגית: **ვანო მერაბიშვილი**; נולד ב-15 באפריל 1968) הוא פוליטיקאי גאורגי שכיהן כראש ממשלת גאורגיה מיולי עד אוקטובר 2012. בעבר כיהן כשר הפנים של גאורגיה. לפני כן כיהן כשר לביטחון לאומי של גאורגיה.

תחילת חייו
----------

בשנת 1992 סיים מראבישווילי את לימודיו כמהנדס מהפקולטה לכרייה באוניברסיטה הטכנולוגית של גאורגיה. לאחר שסיים את לימודיו כיהן כלבורנט ותפקידים אחרים באוניברסיטה הטכנולוגית של גאורגיה, לפני שייסד, בשנת 1996, יחד עם אחרים, את המוסד לחירות (თავისუფლების ინსტიტუტი). קודם לכן, בשנת 1995, הוא הפך ליושב ראש האיגוד להגנה על זכויות בעלי הקרקעות.

קריירה פוליטית
--------------

מראבישווילי החל להיות מעורב באופן ישיר בפוליטיקה רק בשנת 1999, כשנבחר, מטעם מפלגת איחוד האזרחים של גאורגיה, בראשות שוורדנדזה, כחבר הפרלמנט הגאורגי. בשנת 2000 הוא מונה ליושב ראש הוועדה הפרלמנטרית למדיניות הכלכלית של גאורגיה. הוא היה ממבקריו החריפים של שוורדנדזה, וביקר אותו על שלא גילה עניין בביצוע רפורמות, על הטיפול הרשלני בטיפול בשחיתות וניהול כלכלי כושל. הוא תמך במהפכת הוורדים ומנהיגה הרפורמיסט, מיכאיל סאקשווילי, שמינה אותו, בינואר 2004, ליועץ לביטחון לאומי של גאורגיה. באביב של אותה שנה הוא מונה לעוזר הנשיא לענייני ביטחון לאומי, משרד שאוחד מאוחר יותר עם משרד הפנים. מ-7 ביוני 2004 ועד ל-18 בדצמבר של אותה שנה הוא כיהן בתפקיד השר לביטחון לאומי של גאורגיה (במקום זוראב אדאישווילי), ומ-18 בדצמבר הוא מכהן כשר הפנים של גאורגיה.

במהלך משבר קודורי, בסוף יולי 2006 ותחילת אוגוסט של אותה שנה פתחה גאורגיה, בלחץ של מראבישווילי, שר הפנים, ואוכרואשווילי, שר ההגנה, במבצע להשתלטות על המיליציה המורדת בעמק קודורי, והשבת השליטה של טביליסי על החלק היחיד מאבחזיה שהיה בשליטת גאורגיה באותם ימים. בסופו של אותו מבצע השתלטו הגאורגים על האזור והממשלה הגולה של אבחזיה הועברה לאבחזיה עילית.

ב-6 בספטמבר 2006, עצרה המשטרה הגאורגית, בהוראת מראבישווילי, מעל ל-30 חברים במפלגתו של איגור גיאורגדזה, שר לביטחון לאומי של גאורגיה לשעבר שהואשם בניסיון התנקשות בשוורדנדזה, "סמרתלובה" והתנועות הנלוות אליה במהלך כנס שנערך בטביליסי ובמקומות נוספים ברחבי גאורגיה. העצורים הואשמו בקשיר קשר לביצוע הפיכה אלימה כנגד הממשלה הגאורגית בראשות מיכאיל סאקשווילי. האשמות נוספות כללו קבלת מימון בלתי חוקי ושיתוף פעולה עם שירותי הביטחון של מדינה זרה. סמרתלובה הגיבה באמצעות עורכי דינה כי מדובר ברדיפה פוליטית לקראת הסוף הקרב ובא.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תמונות ואנו מראבישווילי** |

* מראבישווילי, ואנו, אתר "לנטה רו", (ברוסית)
* שר הפנים מעיד לפני ועדת החקירה למלחמה (אורכב 11.02.2012 בארכיון Wayback Machine), "סיביל ג'ורג'יה", 27.11.2008, (באנגלית)

הערות שוליים
------------

1. ↑  ‏"הפיכת קושרים" נבלמה בגאורגיה, 6.9.2006, בי.בי.סי, (באנגלית)

|  |  |  |
| --- | --- | --- |
| **הקודם**:**זוראב אדאישווילי** |  **השר לביטחון לאומי של גאורגיה**
2004 | **הבא**:**התפקיד בוטל** |

|  |  |  |
| --- | --- | --- |
| **הקודם**:**איראקלי אוכרואשווילי** |  **שר הפנים של גאורגיה** 
2004 – 2012 | **הבא**:**Bachana Akhalaia** |

|  |  |  |
| --- | --- | --- |
| **הקודם**:**ניקה גילאורי** | **גאורגיהגאורגיה ראש ממשלת גאורגיה** 
2012 | **הבא**:**בידזינה איוואנישווילי** |
**איגור קוטיוח** (באסטונית: **Igor Kotjuh**; נולד בשנת 1978) הוא משורר ומתרגם אסטוני.

קורות חיים
----------

קוטיוח נולד במחוז וורו (מחוז) שבדרום-מזרח אסטוניה, להורים ששפת האם שלהם רוסית. הוא למד באוניברסיטת טרטו שבמזרח ארצו שפה וספרות אסטונית. כמו כן השתלם בלימודי תרגום ומתורגמנות באוניברסיטת טאלין. כיום עיתותיו מוקדשות רובן ככולן לכתיבה, לתרגום ולפרסום: הוא כותב הן ברוסית והן באסטונית, עוסק במו"לות ומתרגם שירה, מסות וספרות ילדים גם מרוסית לאסטונית וגם מאסטונית לרוסית.

קוטיוח פרסם לפי שעה את ששת ספרי השירה: "מתי יבוא המחר?" (2005), "בשפה האחרת" (2007), "ניסיון לשותפות" (2008), "קו האמון" (2010), "עיצוב אסטוני" (2013) ו"אירוע מיוחד בהחלט" (2017). על יצירותיו זכה בכמה וכמה פרסים ספרותיים יוקרתיים. שבעה משיריו התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.

עבודותיו
--------

* Raduga sulgemine kui eestivene kirjanduse lugu, Sirp, 21. aprill 2006
* Kuidas tuulelohe lendu läks? Vikerkaar 2007, nr 9, lk 50–66
* Teises keeles (Tuum 2007; מסת"ב 9789985980613)
* Usaldusliin (Kite 2010; מסת"ב 9789949189069)
* EESTI VENEKEELNE KIRJANDUS: KAS OSA EESTI VÕI VENE KIRJANDUSEST?, Keel ja Kirjandus nr 2/2012
* Kellele kuulub Eesti venekeelne kirjandus?, Delfi, 3. mai 2013

לקריאה נוספת
------------

* רמי סערי (עורך ומתרגם), **כובעים וכפפות – אסופת משוררים אסטונים צעירים**, הוצאת כרמל, 2021, עמודים 49–57.

קישורים חיצוניים
----------------

ויקישיתוף מדיה וקבצים בנושא **איגור קוטיוח** בוויקישיתוף
* Kotjuh, Igorp, Young Poets - Vakxikon.gr Media & Publishing Group, ‏2 בנובמבר 2019

|  |  |
| --- | --- |
| בקרת זהויות עריכת הנתון בוויקינתונים | 
* GND: 1105780295
* ISNI: 0000 0003 8713 6527
* LCCN: n2006031580
* SUDOC: 157595161
* VIAF: 280036193
* WorldCat: lccn-n2006031580

 |
**איוואן בונצ'ב בונצ'ב** (בבולגרית: **Иван Бончев Бончев**;‏ 20 ביוני 1866, טרגובישטה, האימפריה העות'מאנית –1958‏
, הרפובליקה העממית הבולגרית) היה גנרל-מיור בולגרי, מפקד אוגדת הרגלים ה-5 "דנובה" במהלך מלחמת העולם הראשונה, אשר לחמה בחזית המקדונית ובמסגרתה נחלה תבוסה בקרב סקרה.

ב-1887 סיים בונצ'ב את האקדמיה הצבאית הבולגרית בסופיה וב-1908 סיים את האקדמיה הצבאית הרוסית בסנקט פטרבורג. במהלך מלחמת הבלקן הראשונה והשנייה פיקד בונצ'ב על רגימנט הרגלים ה-18 של הצבא הבולגרי.

במהלך מלחמת העולם הראשונה ובעת המערכה על סרביה מונה בונצ'ב למפקד החטיבה ה-3 באוגדת הרגלים ה-9 "פלבן" ולחם עימה גם בחזית המקדונית. ב-1 בינואר 1918 הועלה בונצ'ב לדרגת גנרל-מיור ומונה למפקד אוגדת הרגלים ה-5 "דנובה" אשר במהלך אותה השנה הועברה מהארמייה הבולגרית השנייה לראשונה. בונצ'ב פיקד על אוגדתו במהלך קרב סקרה, אשר במהלכו הובסו הבולגרים ו-1,700 מהם נכנעו. רמת המוטיבציה הנמוכה שהפגינו הלוחמים לצד בעיות המשמעת החמורות בארמייה הראשונה הביאו להדחתו של מפקדה דימיטר גשוב.

לאחר מלחמת העולם הראשונה צומצם הצבא הבולגרי לכדי ז'נדרמריה מתוקף סיכומי חוזה ניי ובונצ'ב שוחרר מהצבא.

מנישואיו לבלאגה נולד לו בשנת 1905 בן בשם איוואן, מהנדס.

הערות שוליים
------------

1. ↑  איוואן בונצ'ב - תקציר ביוגרפי (בבולגרית).
2. ↑  אתר גנאלוגי
"**ואניטאס**" (1630) מאת פיטר קלאס (Claesz)
"**ואניטאס**" (מלטינית: **Vanitas**, ריקנות) הוא סוגה סמלית של תאורי טבע דומם, הרומזת לזמניות החיים ולוודאות של המוות, האופיניית לציור ההולנדי והפלמי של המאה ה-16 וה-17. 

ואניטאס של פיליפ דה שאמפן, מצומצם לשלוש מהויות: פרח, גולגולת ושעון חול.
מקורו של המונח הוא בפרשנות הנוצרית לתנ"ך וברעיון כי על האדם המאמין "לזכור את המוות" ("ממנטו מורי"). התרגום הלטיני הידוע של התנ"ך, "וולגטה", הציע בתרגומו לפסוק "הֲבֵל הֲבָלִים אָמַר קֹהֶלֶת, הֲבֵל הֲבָלִים הַכֹּל הָבֶל" (מגילת קהלת, פרק א', פסוק ב') את הביטוי "Vanitas vanitatum omnia vanitas". התרגום לאנגלית, הידוע כ"תרגום המלך ג'יימס", הציע את הביטוי "Vanity of vanities; all is vanity". 

תאורי הוואניטאס, שהיו פופולריים בעיקר בציור, הציגו מבחר של תאורי טבע דומם ובהם שילוב של פריטים בעלי משמעות סמלית. בתיאורים הופיעו פריטים כגון נרות, כוסות יין הפוכות, גולגולות אנושיות, שעוני חול, פירות או פרחים במצבי ריקבון שונים וכדומה אשר רמזו על המוות המתקרב. לעיתים עומתו דימויים אלו עם דימויים דתיים, כגון ספר תפילות, המסמלים את הנצח בחסות האל הנוצרי. מטרתם של ציורים אלו הייתה לתאר את חלוף הזמן ואת אפסיותם של החיים האנושיים, כביטוי מוסרי.

הציור תופס מקום חשוב בספרה של בתיה גור, 'המרחק הנכון - רצח מוזיקלי' (כתר, 1996).

ראו גם
------

* ממנטו מורי
* ריקוד המוות
* ארס מוריינדי

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ואניטאס** |

* ציורי ואניטאס, בגלריה הלאומית בלונדון
* ואניטאס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007290694705171
* BnF: cb12175175f (data)
* LCCN: sh00000162
* NKC: ph1077548

 |
במכניקת הזורמים, **קירוב בוסינסק** (על שם המתמטיקאי והפיזיקאי הצרפתי, ז'וזף ולנטן בוסינסק (אנ'), 1842–1929) משמש בשדה של זורם המונע על ידי ציפה (מונח הידוע גם כקונבקציה טבעית). לפי קירוב זה, הפרשי הצפיפויות קטנים מספיק כדי שיהיה אפשר להזניחם, מלבד במקרים שהם חלק מביטוי המוכפל ב-g, תאוצת הכובד. ההפרש בהתמדה הוא זניח, אך תאוצת הכובד מספיק גדולה, כדי להפוך את ההפרש במשקל הסגולי לניכר. גלי הקול זניחים כאשר נעשה שימוש בקירוב בוסינסק, מאחר שאלה נעים ומשנים צפיפויות.

זורמי בוסינסק נפוצים בטבע (למשל חזיתות אטמוספיריות, זרמי ים, רוחות קטבטיות), בתעשייה (נפיצת גז צפוף, ונטילציית קולט אדים) ובסביבה הבנויה (ונטילציה טבעית, חימום מרכזי). הקירוב מדויק למדי בקרב זורמים רבים, ומקל על המתמטיקה והפיזיקה.

הקירוב מקל מאוד על החישוב, משום שכאשר עוסקים בשני זורמים בצפיפויות {\displaystyle \rho \_{1}} ו-{\displaystyle \rho \_{2}}, וההפרש {\displaystyle \Delta \rho =\rho \_{1}-\rho \_{2}} הוא זניח, ניתן להשתמש פשוט בצפיפות \rho מאותו סדר גודל. אנליזת ממדים מראה[דרושה הבהרה] כי תחת נסיבות אלה, המקרה היחיד שבו הגרביטציה g תיכנס לתוך המשוואות היא בגרביטציה המצומצמת {\displaystyle g'}, כאשר:

{\displaystyle g'=g{\Delta \rho \over \rho }=g{\rho \_{1}-\rho \_{2} \over \rho }}.
המספר חסר הממדים הנפוץ ביותר הוא מספר ריצ'רדסון ומספר ריילי.

המתמטיקה של הזורם היא אפוא פשוטה יותר משום שיחס הצפיפות ({\displaystyle \rho \_{1}/\rho \_{2}}, מספר חסר ממדים) לא משפיע על הזורם. קירוב בוסינסק משליט את ההנחה שיחס זה הוא בדיוק אחד.

היפוכים
-------

מאפיין של זורם בוסינסק הוא שהוא נראה זהה כאשר נצפה במצב הפוך, וזהויות הזורם מתהפכות.

לדוגמה, נדמיין חלון פתוח בחדר חמים. האוויר החמים בפנים קל יותר מהאוויר הקר בחוץ, אשר זורם אל החדר מטה לכיוון הרצפה. עתה נדמיין את המצב ההפוך: החדר קריר והאוויר בחוץ חמים. במצב זה האוויר זורם פנימה לעבר התקרה. אם הזורם הוא בוסינסקי (והחדר סימטרי), אז מבט אל החדר הקר מכיוון הפוך הוא בדיוק כמו אל החדר החם, מכיוון ישר. זאת משום שהדרך היחידה שהצפיפות נכנסת לתוך הבעיה היא באמצעות הגרביטציה המצומצמת {\displaystyle g'}, שתורמת רק שינוי סימן כאשר משנים את המצב מחדר חם לקר.

דוגמה לזורם לא-בוסינסקי היא בועות העולות במים. התנהגות של בועות אוויר העולות במים שונה מאוד מהתנהגות מים היורדים באוויר: במקרה הראשון, בועות עולות נוטות ליצור קליפות המיספריות, בעוד מים היורדים באוויר מתפצלים לטיפות גשם (בסקלות קטנות, מתח פנים נכנס לבעיה ומקשה על הסוגיה).

לקריאה נוספת
------------

* Boussinesq, Joseph (1897). *Théorie de l'écoulement tourbillonnant et tumultueux des liquides dans les lits rectilignes a grande section*. Vol. 1. Gauthier-Villars.

הערות שוליים
------------

1. ↑  במילים אחרות, קירוב בוסינסק אינו מדויק כאשר המספר חסר-הממדים {\displaystyle \Delta \rho /\rho } הוא מִסֵּדֶר יחידה (0.1-0.5~).
2. ↑  ניתן לשים לב כי המכנה יכול להיות \rho בלי להשפיע על התוצאה, משום שהשינוי יהיה מסדר {\displaystyle g(\Delta \rho /\rho )^{2}}
מסילת הרכבת התחתית עוברת מעל הרחוב הראשי של קמדן.
קמדן טאון בלילה
מבנה ליד קמדן לוק
**קמדן טאון** (באנגלית: **Camden Town**) היא שכונה ברובע קמדן של העיר לונדון, בירת הממלכה המאוחדת. השכונה ממוקמת סביב קמדן היי סטריט (הרחוב הראשי קמדן), צפונית לסיטי של לונדון. השכונה ידועה בשוק קמדן הממוקם בה.

אתרים בעלי חשיבות
-----------------

בגבולה הצפוני של שכונת קמדן טאון עוברת תעלת ריג'נטס בדרכה לעבר גן החיות של לונדון. השכונה התפתחה סביב קמדן לוק – תא שיט המאפשר העלאת הסירות למפלס גבוה יותר. סביב אזור זה התפתח שוק קמדן בשנות ה-70 של המאה ה-20.
בגבולה הדרומי של השכונה נמצא ריג'נטס פארק וגן החיות של לונדון. כמו כן בשכונה ממוקמים המוזיאון היהודי וכנסיית סנט פנקרס הישנה.

### שוקי קמדן

 ערך מורחב – **שוק קמדן**  

אתר התיירות העיקרי של קמדן הוא השווקים שבה. שוק מזון קטן משמש את הקהילה המקומית, אולם מרבית השווקים הם שווקים תיירותיים בהם מוכרים ביגוד, רהיטים, ספרים וחפצי אמנות.

תחבורה
------

קמדן טאון מהווה מרכז תחבורתי. קווי אוטובוס רבים עוברים דרכה ומקשרים את השכונה ליתר חלקי לונדון. בשכונה ממוקמת תחנת קמדן טאון של הרכבת התחתית של לונדון – אשר אינה עומדת בעומס הנוסעים בה בסופי שבוע, בשל מספר המבקרים הרב המגיע לשוקי קמדן.

אזכורים תרבותיים
----------------

בספרו של צ'ארלס דיקנס "מזמור לחג המולד" מתגוררים בוב קרצ'יט ומשפחתו בקמדן טאון. השכונה מוזכרת גם בספר דומבי ובנו של דיקנס. בספרו של ג'ון לה קארה "Tinker, Tailor, Soldier, Spy" מתרחש שיא העלילה במבנה בקמדן טאון ברחוב לוק (רחוב שאינו קיים במציאות). ספרו של ניק הורנבי "נאמנות גבוהה" מתרחש אף הוא בקמדון, בחנות הנקראת 'Championship Vinyl' (חנות שאינה קיימת במציאות).
השכונה מוזכרת בשירים רבים, בהם בשיר "Come Back To Camden" באלבום מורסיי משנת 2004 "You Are the Quarry"; בשירו של ראיין אדמס "English Girls Approximately" מאלבום "Love is Hell"; ובשיר "קמדן טאון" באלבום "The Lone Ranger" של להקת מאדנס.

* שוק קמדןשוק קמדן
* 
* 
* 
* 
* 
* 
*

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **קמדן** |
| ויקישיתוף תמונות ומדיה בוויקישיתוף: **קמדן טאון** |

* 

* אתר האינטרנט הרשמי של קמדן טאון
* קמדן טאון, ברשת החברתית טוויטר
* קמדן טאון אונליין
* מדריך לאירועים ופעילויות בקמדן טאון
* אתר שוקי דמקן
* עיתון מקומי של אזור קמדן
* מדריך למטיילים באזור קמדן (אורכב 19.10.2008 בארכיון Wayback Machine)
* אתר מועצת רובע קמדן
* מפה של אזור שוקי קמדן
* מפת קמדן טאון

| רובע קמדן של לונדון |
| --- |
| שכונות | בלסייז פארק • בלומסברי • ברונדסברי • קמדן טאון • צ'וק פארם • קובנט גרדן • דרטמות' פארק • פיצרוביה • פורטצ'ן גרין • פרוגנל • גוספל אואוק • הוברן • המפסטד • הייגייט • קנטיש טאון • קילברן • קינגס קרוס • גבעת פרימרוז • סאפרון היל • סומרז טאון • סנט פנקראס • דרום המפסטד • סוויס קוטג' • טאפנל פארק | רובע קמדן של לונדון |
| אתרים בעלי חשיבות | הספרייה הבריטית • המוזיאון הבריטי • מרכז האמנויות קמדן • מוזיאון פונדלינג • בית פנטון • מוזיאון פרויד • בית קנווד • מוזיאון סר ג'ון סואן • בית הקברות הייגייט |
| שווקים | שוק קמדן |
| אזורי בחירה | הולבורן וסנט פנקראס • המפסטד והייגייט • המפסטד וקילברן |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 72434faa-6321-46d6-b1f4-f052f8fb08d0
* NKC: ge319144

 |
**קיריאק אבדאניי** (ברומנית: **Chiriac Avădanei**;‏ 8 בינואר 1927–2014) היה מהנדס רומני, ראש צוות המתכננים של תעלת דנובה-הים השחור ותוכניות רבות נוספות.

אבדאניי נולד ב**טרגו טרוטוש** (Târgu Trotuş), במחוז בקאו ולמד בית ספר תיכון בפנימיה, ביאשי, בעזרת מלגה שניתנה לתלמידים מצטיינים. לאחר סיום הלימודים, בגלל בצורת במולדובה, נשלח על ידי אביו לקנות תירס בחבל באנאט. היות שכבר היה בבאנאט, הלך ונבחן בחינות כניסה לפוליטכנית של טימישוארה ועבר בהצלחה. בסיום לימודיו עבד בהנהלה הכללית של המשרד לתכנון בניית מסילות הברזל וכעבור שנתיים עבר למכון לתכנון הובלות במכוניות, בשיט ובאוויר.

לאחר שצבר ניסיון רב בתכנונים מורכבים, הוזעק אבדאניי ביולי 1973 והוטל עליו לרכז את תכנון חידוש העבודות לכריית תעלת דנובה-הים השחור, הפרויקט הגדול ביותר אי פעם ברומניה. אבדאניי התחיל לעבוד עם קבוצה של 185 מהנדסים וטכנאים, שפעלה בשיתוף פעולה עם המוסדות האקדמיים והמחקריים השונים של רומניה. במהלך הזמן הקבוצה גדלה ל-225 מומחים ולאחר שהתחיל יישום הפרויקט, המתכננים היו מבלים שלושה ימים בשבוע בשטח, בפיקוח על העבודות. הפרויקט הצליח ולאחר סיום התעלה הראשית הצוות בראשות אבדאניי תכנן גם את התעלה הצפונית.

בשנים האחרונות, לפני מותו, עבד אבדאניי על התכנון מחדש של הפרויקט שנזנח, תעלת דנובה-בוקרשט.

קישורים חיצוניים
----------------

* Ing. Avadanei Chiriac באתר של האקדמיה למדעים טכניים של רומניה (ברומנית)
* A murit inginerul Chiriac Avădanei, specialistul care a proiectat Canalul Dunăre-Marea Neagră (ברומנית)
* Inginerul care a proiectat Magistrala Albastră şi caznele construirii Canalului Dunăre-Marea Neagră (ברומנית)
**קיריאקוס יואנו** (ביוונית: **Κυριάκος Ιωάννου**; נולד ב-26 ביולי 1984 בלימסול) הוא אתלט קפריסאי המתחרה בקפיצה לגובה.

קריירה
------

הישגו המשמעותי הראשון של יואנו היה באליפות העולם באתלטיקה שנערכה בהלסינקי ב-2005, אז סיים במקום העשירי. באותה שנה זכה במדליית הזהב במשחקי הים התיכון שנערכו באלמריה. שנה אחר כך זכה במדליית הארד במשחקי חבר העמים שנערכו במלבורן.

באליפות העולם שנערכה באוסקה ב-2007 קבע את שיאו האישי, המהווה גם את שיא קפריסין - 2.35 מ'. הוא סיים במקום השלישי, והיה לאתלט הקפריסאי הראשון בהיסטוריה שזוכה במדליה באליפות העולם.

בהמשך זכה במדליית הכסף באוניברסיאדה בבנגקוק, במדליית הארד באליפות העולם שנערכה בוולנסיה ב-2008 ובמדליית הזהב במשחקי הים התיכון שנערכו בפסקרה ב-2009. באותה שנה שוב קבע הישג שיא עבור אתלט קפריסאי, כשזכה במדליית הכסף באליפות העולם שנערכה בברלין. יואנו קפץ לגובה של 2.32 מ', בדיוק כמו הזוכה במדליית הזהב, ירוסלב ריבקוב, אך דורג אחריו עקב פסילה עודפת בקפיצות המוקדמות.

קישורים חיצוניים
----------------

ויקישיתוף מדיה וקבצים בנושא **קיריאקוס יואנו** בוויקישיתוף
* 

* קיריאקוס יואנו, באתר הוועד האולימפי הבין-לאומי

* קיריאקוס יואנו, באתר olympedia.org

* קיריאקוס יואנו, באתר התאחדות האתלטיקה הבין-לאומית

* קיריאקוס יואנו, באתר ליגת היהלום

* קיריאקוס יואנו, באתר Track and Field (גברים)

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 184426

 |
בלקה בתחילת כהונתו כנגיד הבנק הלאומי של פולין, 2010
**מארֶק מַריאָן בֶּלְקֶה** (בפולנית: **Marek Marian Belka**; נולד ב-9 בינואר 1952) הוא פוליטיקאי וכלכלן פולני שכיהן כראש ממשלת פולין, שר האוצר של פולין, ונגיד הבנק הלאומי של פולין. כיהן גם כנשיא קרן המטבע הבינלאומית.

ביוגרפיה
--------

בלקה נולד בעיר לודז', שם גדל והתחנך, ברפובליקה העממית הפולנית בשנת 1952.

בלקה היה לבוגר המחלקה החברתית-כלכלית של אוניברסיטת לודז' בשנת 1972. לאחר מכן המשיך ללמוד לימודי מלגות באוניברסיטת קולומביה, אוניברסיטת שיקגו ובבית הספר לכלכלה של לונדון. הוא מחזיק בתואר שני בכלכלת סחר חוץ ותואר דוקטור בכלכלה מהאוניברסיטה לודז'. הוא נתמנה לפרופסור בשנת 1994.

### קריירה ציבורית

בין השנים 1996-1990 עבד בלקה כיועץ עבור משרד האוצר של פולין. הוא כיהן כסגן ראש ממשלת פולין ושר האוצר (2002-2001) וכיועץ כלכלי לנשיא פולין. בשנת 2003 הוא היה אחראי על המדיניות הכלכלית של קואליציית מדינות המערב במהלך מלחמת עיראק. בשנת 2005 היה מועמד לתפקיד מזכ"ל ה-OECD, אך הוא הפסיד בבחירות לתפקיד זה לאנחל גורייה.

#### ראש ממשלת פולין

הוא יועד לכהן כראש ממשלת פולין על ידי הנשיא אלכסנדר קוושנייבסקי ב-29 במרץ 2004. הוא הושבע לתפקיד ב-2 במאי אותה שנה אך לא הצליח לקבל את התמיכה הפרלמנטרית הנדרשת עד 14 במאי, אך ב-11 ביוני הוא יועד שוב לתפקיד. ב-24 ביוני הוא הצליח לקבל מספיק תמיכה בסיים, לאחר שנערכה הצבעת אמון שעברה ברוב של 235 קולות בעד מול 215 נגד 215.

#### נגיד הבנק הפולני

במאי 2010 מונה בלקה לכהן כנגיד הבנק הלאומי של פולין. במהלך כהונתו כנגיד הבנק אמר בנוגע לרכבת הזהב הנאצית כי "אין דבר כזה" וזאת "מתיחה".

בשנת 2014 חשף מגזין עיתון פולני הקלטת שיחה בין נגיד הבנק מארק בלקה, ושר הפנים בארטלומיי שנקייביץ'. במהלך השיחה דיברו השניים כיצד הבנק יכול לעזור למפלגת השלטון המצע האזרחי לזכות בבחירה מחדש בבחירות בשנה הבאה, הפרה לכאורה של עצמאות הבנק. בלקה אמר כי הוא לא יתפטר מתפקידו על אף השיחה השערורייתית.

ראו גם
------

* כלכלת פולין

קישורים חיצוניים
----------------

ויקישיתוף מדיה וקבצים בנושא **מארק בלקה** בוויקישיתוף
* ראש ממשלת פולין לבוש: לא נישאר בעיראק לנצח, באתר ynet, 9 באוגוסט 2004

הערות שוליים
------------

1. ↑  Marek Belka is new Polish head of government
2. ↑  ראש הממשלה לשעבר מונה לנגיד הבנק המרכזי בפולין, באתר כלכליסט
3. ↑  נגיד הבנק של פולין: "הדיווח על רכבת הזהב הנאצית הוא מתיחה, לא יותר", באתר נענע10
4. ↑  פליטת הפה של שר החוץ הפולני, באתר ישראל היום

| ראשי ממשלת פולין |
| --- |
| 

|  |  |
| --- | --- |
| טדאוש מזובייצקי • יאן קשישטוף ביילצקי • יאן אולשבסקי • ואלדמאר פאבלאק • חנה סוחוצ'קה • יוזף אולקסי • ולודז'ימייז' צ'מושביץ' • יז'י בוז'ק • לשק מילר • מארק בלקה • קז'ימייז' מרצינקייביץ' • ירוסלב קצ'ינסקי • דונלד טוסק • אווה קופאץ' • ביאטה שידלו • מטאוש מורבייצקי |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13478234h (data)
* CiNii: DA09197301
* GND: 142318280
* ISNI: 0000 0001 1458 8106
* LCCN: no90004429
* LNB: 000251982
* NLP: A28491178
* RERO: 02-A002986708
* SNAC: w6jz46dt
* SUDOC: 035245425
* VIAF: 165319993
* WorldCat: lccn-no90004429

 |
**קמח עצמות** (באנגלית: **Bone meal**) משמש כדשן אורגני לצמחים או כתוסף תזונה לבעלי חיים. הדישון משתחרר באיטיות, התרומה העיקרית של קמח העצמות היא הזרחן והחלבון הכלולים בתערובת.

תהליך ההכנה
-----------

קמח עצמות הוא תוסף מזון או דשן המופקים על ידי תוצרי לוואי מן הטבע. ניתן להשתמש ברוב החוות החקלאיות לייצור קמח עצמות.

תהליך ההכנה של התערובת, מבוצע על ידי טחינה של עצמות בעלי חיים ומוצרי פסולת ביתיים.

הכנת קמח העצמות מבוצעת בחוות ייעודיות אשר משלבות אספקה של עצמות ושל זרעים.

תוספי תזונה
-----------

קמח עצמות יחד עם מגוון קמחים אחרים, בעיקר קמח בשר, משמש כתוסף תזונה לבעלי חיים. הוא משמש כדי להאכיל חיות אשר אינן מעלות גרה.

קמח עצמות במקור, שימש כתוסף סידן תזונתי אנושי. במחקרים שפורסמו בשנות השמונים נמצא כי מרכיבים רבים בקמח העצמות היו מזוהמים בעופרת ובמתכות רעילות אחרות, ולכן הקמח אינו מומלץ עוד כמקור סידן.

בתור דשן, קמח עצמות הוא גם מקור מצוין לסידן, אך אינו מספק מספיק חנקן כדי להועיל לצמחים. על פי מחקר שנערך לאחרונה באוניברסיטת המדינה של קולורדו. צמחים יכולים להשיג זרחן מקמח עצמות אם ערך pH של האדמה נמוך מ-7.0 (אדמה חומצית).

בדישון, בחקלאות יחס ה-NPK (חנקן-זרחן-אשלגן) של קמח עצמות, יכול להשתנות. מערך של 3-15-0 לגובה 2-22-0.

בקרה נאותה על התערובת יכולה להפחית מזהמי סלמונלה. כדי למנוע את התפשטות מחלת הפרה המשוגעת - ספגת המוח (BSE).

#### מיקוריזה

השימוש בפטריות המיקוריזה נועד כדי להפוך את החומרים התזונתיים בדשן לזמינים לצמח, פטריות המיקוריזה חודרות לשורשים ומפרקות את התרכובות המכילות את הזרחן לספיגה וניצול קל יותר, והצמחים מספקים חזרה לפטריות המיקוריזי חומצות אמינו וסוכרים.

היסטוריה
--------

תהליך ייצור של קמח עצמות הוצע לראשונה בסביבות שנת 1840 על ידי יוסטוס פון ליביג (המסת עצמות בעלי חיים בחומצה גופרתית) ובא לידי שימוש לראשונה בבריטניה על ידי הכומר ג'יימס רוברטסון בעיירה אלון, אברדנשייר בסקוטלנד בשנת 1841.

באירופה של המאה ה-19 היה ייצור בקנה מידה גדול וסחר בינלאומי רב בקמח עצמות החיוני להתפתחות החקלאית.

ראו גם
------

* הידרופוניקה

קישורים חיצוניים
----------------

ויקישיתוף מדיה וקבצים בנושא **קמח עצמות** בוויקישיתוף

הערות שוליים
------------

1. ↑  Brigham and Women's Hospital. "Bone Meal". נבדק ב-22 בנובמבר 2012. `{{cite web}}`:  (עזרה)
2. ↑  Chen, L.; J. Helenius; A. Kangus (2009). "NJF Seminar 422: Meat bone meal as nitrogen and phosphorus fertilizer (abstract)" (PDF). *Nordic Association of Agricultural Scientists*. **5** (2): 26. נבדק ב-23 בנובמבר 2012. `{{cite journal}}`:  (עזרה)
3. ↑  Card, Adrian; David Whiting; Carl Wilson; Jean Reeders (בדצמבר 2011). "Organic Fertilizers" (PDF). *Colorado State University Extension*. Colorado Master Gardener Program (CMG Garden Notes): 4. אורכב מ-המקור (PDF) ב-2011-07-21. נבדק ב-8 באוקטובר 2014. `{{cite journal}}`:  (עזרה)
4. ↑  Animal Feed Resources Information System, University of Kentucky, College of Agriculture, Poultry Extension. "Common Protein Sources for Poultry Diets". אורכב מ-המקור ב-1 בדצמבר 2012. נבדק ב-23 בנובמבר 2012. `{{cite web}}`:  (עזרה)
5. ↑  *Stern's Introductory Plant Biology*. McGraw-Hill. 2011. pp. 74–76. ISBN 978-0-07-122212-9.
6. ↑
7. ↑  Sir John Sinclair (1832). *The Code of Agriculture*. Sherwood, Gilbert & Piper. pp. 141–145.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4164289-2

 |
**מירוסלב ביצ'ניץ'** (בקרואטית: **Miroslav Bičanić**; נולד ב-29 באוקטובר 1969) הוא קשר כדורגל עבר קרואטי.

קריירה
------

ביצ'ניץ החל לשחק במחלקת הנוער של נ.ק אוסייק ממזרח קרואטיה (היום סלובניה). בהמשך היה חלק מהקבוצה הבוגרת ושיחק כשלוש שנים במדיה בהם ערך כארבעים הופעות וכבש ארבעה שערים.ב-1993, הצטרף לנ.ק זאגרב, מועדון חובבני מבירת קרואטיה תחתיה שיחק כעונה ובסיומה חזר לשנתיים נוספות למועדון נעוריו, נ.ק אוסייק. ב-1996 עזב את קרואטיה ועבר לשחק בדיסבורג מהליגה הראשונה בגרמניה. בדיסבורג שיחק רק ארבעה עשר משחקים (כבש שער אחד).

ב-1997,ביצ'ניץ' חתם בהפועל חיפה. מירוסלב הפגין יכולת מצוינת ונודע בכינויו ה"מפציץ" בזכות הבעיטות החזקות שלו מטווח ארוך. ביצ`ניץ ייזכר בהפועל חיפה בעיקר בזכות שער אדיר מ25 מטר שכבש לרשת של שורה אובארוב בניצחון 1–2 על מכבי תל אביב, שער שזיכה אותו בתואר שער העונה. עם הפועל חיפה סיים במקום השלישי אך בשל בעיות כלכליות נאלץ לעזוב ובשנת 1998 חתם בהנזה רוסטוק מהליגה הגרמנית תחתיה לא זכה לדקות משחק מרובות ובתוך עונה חזר לישראל וחתם בהפועל באר שבע ולאחר כחודשיים חתם בבני יהודה אך לא שולב מספיק בהרכב הזהובים ומאמן הקבוצה, שייע פייגנבוים, החליט לשחררו באמצע העונה.

באותה שנה (2000) חתם בצ'ונגצ'ינג מליגת העל הסינית בכדורגל. שנה לאחר מכן הצטרף לסצ'ואן גואנצ'ג וב-2002 חתם בצ'ינגדאו ג'ונון. בתום העונה ההיא הודיע על פרישתו ממשחק פעיל. סך הכל שיחק ביצ'ניץ כשישים וחמישה משחקים בליגה הסינית וכבש ארבעה עשר שערים.

בנבחרת קרואטיה
--------------

בינצ'יניץ' היה חלק מנבחרת קרואטיה בין השנים 1993–1996 אך היה שותף במשחק אחד, משחק ידידות נגד נבחרת אוקראינה ב-26 ביוני 1993. המשחק הסתיים בניצחון 1–3 לזכות קרואטיה ובינצ'יניץ' כבש שער אחד.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר WorldFootball.net
* פרופיל, באתר National Football Teams
בסטטיסטיקה, **מדגם מקרי פשוט** הוא תת-קבוצה של פרטים (מדגם) הנבחרים מקבוצה גדולה יותר (אוכלוסייה). כל פרט נבחר באקראי לגמרי, כך שיש לו סיכוי שווה להיבחר בכל שלב של תהליך הדגימה, וכל תת-קבוצה של k פרטים היא בעלת סיכוי שווה להיבחר כמו כל תת-קבוצה אחרת מגודל k. תהליך זה נקרא בחירה מקרית פשוטה, ואין לבלבל אותו עם בחירה מקרית שיטתית. בחירה מקרית פשוטה היא שיטת סיקור חסרת הטיה.

בחירת מדגם מקרי פשוט היא שיטה בסיסית בבחירת מדגם, שכן היא יכולה לשמש כמרכיב בשיטות בחירה מורכבות יותר. העיקרון של בחירת מדגם מקרי פשוט הוא שלכל פרט באוכלוסייה יש סיכוי שווה להיבחר. למשל, נניח ש-N סטודנטים רוצים לקבל כרטיס למשחק כדורסל, אך יש רק X<N כרטיסים פנויים, אז הם מחליטים על שיטה הוגנת להחליט מי יקבל כרטיס. כל סטודנט מקבל מספר בטווח מאפס עד N-1, ואז מייצרים מספרים באקראי, או באמצעים אלקטרוניים או מטבלה של מספרים אקראיים. מכל מספר שמחוץ לטווח אפס עד N-1 מתעלמים, וכן מתעלמים ממספרים שכבר הוגרלו. X המספרים הראשונים שייבחרו ייצגו את הסטודנטים שיקבלו כרטיסים.

באוכלוסיות קטנות ולעיתים גם באוכלוסיות גדולות, מדגם מקרי פשוט הוא מדגם **ללא החזרה**, קרי, לא ניתן לבחור פרט מהאוכלוסייה יותר מפעם אחת. אף על פי שניתן לבחרה מדגם מקרי פשוט עם החזרה, זהו דבר פחות נפוץ ולרוב יתואר באופן מפורש שמדגם מקרי פשוט נעשה **עם החזרה**. באוכלוסיות גדולות אין הבדל ממשי בין מדגם עם החזרה למדגם ללא החזרה, שכן הסיכוי לבחירה של פרט ספציפי מתוך האוכלוסייה הוא מאוד קטן ולכן הסיכוי לבחור פרט מסוים יותר מפעם אחת הוא גם כן מאוד קטן.

קיומו של מדגם חסר הטיה של פרטים הוא חשוב, שכן אם בוחרים מדגם מספר פעמים, המדגם הממוצע ייצג באופן יחסית מדויק את האוכלוסייה שממנה נבחר. עם זאת, אין שום הבטחה שמדגם בודד ייצג בצורה טובה את האוכלוסייה. מדגם מקרי פשוט מאפשר להסיק מסקנות על כלל האוכלוסייה בהתבסס על המדגם.

קישורים חיצוניים
----------------

ויקישיתוף מדיה וקבצים בנושא **מדגם מקרי פשוט** בוויקישיתוף
**מירו ריס** (באנגלית: **Miro Rys**;‏ 18 ביולי 1957 – 12 בספטמבר 1977) היה כדורגלן אמריקאי ששיחק בעמדת החלוץ בנבחרת ארצות הברית.

קריירת מועדונים ומותו
---------------------

ריס נולד בצ'כוסלובקיה וגדל באילינוי שבארצות הברית. לאחר סיום לימודיו, חתם על חוזה מקצועני בשיקגו סטינג מה-NASL. בסך הכל ערך 19 הופעות ליגה והבקיע ארבעה שערים עבור המועדון. לאחר עונת 1977 זו התאמן עם מנצ'סטר יונייטד ועם טרנמיר רוברס.

במהלך עונת 1977 חתם ריס בלוס אנג'לס אצטקס, גם היא מה-NASL. הוא ערך שתי הופעות במועדון.

לאחר עונת 1977, הגיע ריס לגרמניה על-מנת להיבחן במספר מועדונים, ביניהם הרטה ברלין ובורוסיה דורטמונד. ב-12 בספטמבר 1977 נהרג ריס בתאונת דרכים במהלך נסיעה עם מאמן מקומי ועם מספר שחקנים צעירים מקבוצה עמה התאמן.

קריירה בינלאומית
----------------

ב-20 באוקטובר 1976 ערך ריס את הופעת הבכורה שלו בנבחרת ארצות הברית, בניצחון 2-0 על נבחרת קנדה במסגרת מוקדמות מונדיאל 1978. במשחק זה הבקיע את שערו הראשון והיחיד במדי הנבחרת. בסך הכל ערך שלוש הופעות בנבחרת ארצות הברית.

הערות שוליים
------------

1. ↑  A Young Striker’s Death Haunts American Soccer באתר וול סטריט ג'ורנל, 10 באוקטובר 2014 (באנגלית)